ΓΡΑΠΤΗ ΕΡΩΤΗΣΗ P-0070/02

υποβολή: Alexandros Alavanos (GUE/NGL) προς την Επιτροπή

(17 Ιανουαρίου 2002)

Θέμα: Ζημιές από θεομηνίες στην Ελλάδα

Στην Ελλάδα, ισχυρές χιονοπτώσεις μεγάλης έντασης και διάρκειας και εξαιρετικά χαμηλές θερμοκρασίες, έχουν προξενήσει πολύ μεγάλες και εκτεταμένες καταστροφές στη φυτική και κτηνοτροφική παραγωγή, στο φυτικό και ζωικό κεφάλαιο και στις γεωργικές εγκαταστάσεις (θερμοκήπια, εγκαταστάσεις ενσταυλισμού ζώων κλπ.) σε πολλές περιοχές της χώρας.

Δεδομένου ότι το εισόδημα των παραγωγών αλλά και τα μέσα παραγωγής έχουνποστεί ισχυρό πλήγμα, θα χρηματοδοτήσει η Επιτροπή ενέργειες για την αντιστάθμιση των απωλειών εισοδήματος και αποκατάστασης των μέσων παραγωγής που επλήγησαν·

Κατά τη διαδικασία της έγκρισης του προσχεδίου προϋπολογισμού έτους 2003, θα εξετάσει η Επιτροπή την αύξηση των πιστώσεων που διατίθενται για την αγροτική ανάπτυξη, προκειμένου να χρηματοδοτηθούν τα αιτήματα για αποκατάσταση των ζημιών, όπως έπραξε κατά την έγκριση του προϋπολογισμού έτους 2001 για τη χρηματοδότηση των ζημιών που προκλήθηκαν από τον τυφώνα που έπληξε πολλά κράτη μέλη στα τέλη του 1999·

Απάντηση του κ. Fischler εξ ονόματος της Επιτροπής

(15 Φεβρουαρίου 2002)

Η Επιτροπή δεν έχει ακόμα λάβει επίσημα στοιχεία από τις ελληνικές αρχές σχετικά με τις επιπτώσεις των πρόσφατων δυσμενών καιρικών συνθηκών στη γεωργία και στην αγροτική οικονομία. Οι ελληνικές αρχές προβαίνουν επί του παρόντος στονπολογισμό του μεγέθους των ζημιών στις περιοχές και τους τομείς που επλήγησαν. Οι αρμόδιεςπηρεσίες της Επιτροπής θα εξετάσουν το ζήτημα αμέσως μόλιςποβληθούν από την Ελλάδα τα ποσοτικά και ποιοτικά στοιχεία καθώς και η επίσημη αίτηση.

Ανάλογα με το μέγεθος των εν λόγω ζημιών, η κοινοτική αλληλεγγύη ενδέχεται να αποδειχθεί απαραίτητη για την αντιμετώπιση των προβλημάτων τα οποία αντιμετωπίζουν οι πληγείσες αγροτικές περιοχές και για την αποκατάσταση του δυναμικού της παραγωγής.

Αναμένεται να καθοριστεί η συμμετοχή του Ευρωπαϊκού Γεωργικού Ταμείου Προσανατολισμού και Εγγυήσεων (EGTREF), εντός των ορίων των συνολικών κονδυλίων που διατίθενται για τις παρεμβάσεις των διαρθρωτικών ταμείων στην Ελλάδα, στο πλαίσιο της περιόδου προγραμματισμού 2000-2006, με επανακαθορισμό των εγκριθεισών από την Επιτροπή προτεραιοτήτων του προγράμματος. Το πρόσφατο Εθνικό Επιχειρησιακό Πρόγραμμα — Αγροτική Ανάπτυξη (2000-2006) για την Ελλάδα, με συνολικές πιστώσεις ύψους 1 233,42 εκατ. ευρώ, καλύπτει επίσης φυσικές καταστροφές και καταστάσεις έκτακτης ανάγκης, με πιστώσεις ύψους 14 εκατ. ευρώ. Σε περίπτωση που το εν λόγω ποσό δεν επαρκεί, οι ελληνικές αρχές δύνανται ναποβάλουν αίτημα για επανακαθορισμό των προτεραιοτήτων του προγράμματος, καθώς και των αντίστοιχων πιστώσεων.

Επιπλέον, οι ελληνικές αρχές μπορούν να εξετάσουν τη δυνατότητα να χρησιμοποιήσουν το αποθεματικό στο πλαίσιο του προγραμματισμού για το τρίτο πρόγραμμα του Κοινοτικού Πλαισίου Στήριξης (2000-2003), για την Ελλάδα.

Θα πρέπει ναπογραμμισθεί το γεγονός ότι η παρέμβαση του ΕΓΤΠΕ θα περιορίζεται στην αποκατάσταση του παραγωγικού δυναμικού και όχι στις απώλειες εισοδημάτων που δεν είναι επιλέξιμες. Εφόσον, για την αντιστάθμιση απωλειών εισοδημάτων απαιτηθεί η χορήγηση ενίσχυσης, θα πρέπει να κοινοποιηθεί προς έγκριση στην Επιτροπή ένα εθνικό πρόγραμμα χορήγησης ενισχύσεων.

Άλλα ειδικά κοινοτικά κονδύλια ή κοινοτικές αποζημιώσεις δεν δύνανται να παρασχεθούν. Ανάλογοι όροι εφαρμόστηκαν από την Επιτροπή γι' άλλα κράτη μέλη που αντιμετώπισαν κατά τα τέλη του 1999 δυσμενείς καιρικές συνθήκες.